
1.jautājums:
Pasūtītāja atbildē norādīts, ka BL / backlight cutter apgaismojuma aprēķinos nav jāņem vērā, bet jābūt iespējai tos pievienot pie pasūtījuma veikšanas.
Lūdzam papildus precizēt, vai pareizi saprotam, ka apgaismojuma aprēķins jāveic ar gaismekļa fotometriskajiem datiem bez uzstādīta BL / backlight cutter risinājuma, savukārt tehniskajā piedāvājumā pietiek apliecināt, ka attiecīgajam gaismeklim šāds BL / backlight cutter risinājums ir pieejams kā papildaprīkojums.
Vēršam uzmanību, ka BL / backlight cutter uzstādīšana maina gaismekļa fotometrisko sadalījumu un var samazināt gaismas plūsmu uz gaismekļa aizmugures pusi, t.sk. uz tuvāko ietvi. Līdz ar to, ja BL / backlight cutter risinājums faktiski tiek uzstādīts, bez BL / backlight cutter veiktais apgaismojuma aprēķins var vairs neatspoguļot faktiskos apgaismojuma rādītājus objektā.
Lūdzam apstiprināt, ka piedāvājuma atbilstības vērtēšanai tiks izmantots apgaismojuma aprēķins bez BL / backlight cutter risinājuma, un ka P1/P2 apgaismojuma klašu izpilde netiks vērtēta ar uzstādītu BL / backlight cutter risinājumu.
Atbilde uz 1.jautājumu:
Iepirkuma komisija apstiprina, ka piedāvājuma atbilstības vērtēšanai tiks izmantots apgaismojuma aprēķins bez BL / backlight cutter risinājuma, un ka P1/P2 apgaismojuma klašu izpilde netiks vērtēta ar uzstādītu BL / backlight cutter risinājumu.


2.jautājums: 
Tehniskajā specifikācijā ir noteikta prasība iesniegt piedāvātā gaismekļa gaismas avota TM-21 vai ekvivalenta kalkulācijas atskaiti par katru piedāvātā gaismas avota modeli.
Lūdzam precizēt, vai gadījumā, ja vienas gaismekļu sērijas ietvaros tiek izmantots viens un tas pats gaismas avota tips / LED modulis vai viena un tā pati LED gaismas avotu saime, tiks pieņemta viena TM-21 vai ekvivalenta kalkulācijas atskaite par attiecīgās sērijas termiski visnelabvēlīgāko konfigurāciju, ja šī konfigurācija tiek darbināta ar tādu pašu vai lielāku jaudu / strāvu nekā pārējās piedāvātās konfigurācijas.
Vēršam uzmanību, ka LED gaismas avota gaismas plūsmas saglabāšanās un LxBy parametri ir tieši saistīti ar LED gaismas avota darba temperatūru un darba režīmu. Līdz ar to, ja zemākas jaudas konfigurācijas tiek izmantotas tajā pašā gaismekļa korpusā un ar zemāku vai ne sliktāku termisko slodzi nekā TM-21 atskaitē norādītā konfigurācija, šo konfigurāciju kalpošanas laika rādītāji nevar būt sliktāki par termiski visnelabvēlīgākās konfigurācijas rādītājiem.
Lūdzam apstiprināt, ka šādā gadījumā atbilstību prasībai drīkst apliecināt ar:
1. TM-21 vai ekvivalentu kalkulācijas atskaiti par termiski visnelabvēlīgāko konfigurāciju;
2. ražotāja apliecinājumu, ka pārējās piedāvātās konfigurācijas izmanto to pašu gaismas avota tipu / LED saimi un darbojas ar zemāku vai ne sliktāku termisko slodzi;
3. tehnisko dokumentāciju, kurā norādīti attiecīgo konfigurāciju LxBy parametri.
Ja šāda pieeja netiek pieņemta, lūdzam precizēt, vai TM-21 vai ekvivalenta kalkulācijas atskaite jāiesniedz atsevišķi par katru piedāvāto jaudas / gaismas plūsmas konfigurāciju arī gadījumos, kad tiek izmantots viens un tas pats LED gaismas avota tips un viena un tā pati gaismekļa konstrukcija.
Atbilde uz 2.jautājumu:
Iepirkuma komisija apstiprina, ka atbilstību prasībai drīkst apliecināt ar: 
1. TM-21 vai ekvivalentu kalkulācijas atskaiti par termiski visnelabvēlīgāko konfigurāciju;
2. ražotāja apliecinājumu, ka pārējās piedāvātās konfigurācijas izmanto to pašu gaismas avota tipu / LED saimi un darbojas ar zemāku vai ne sliktāku termisko slodzi;
3. tehnisko dokumentāciju, kurā norādīti attiecīgo konfigurāciju LxBy parametri.

